cyanic-selkie/wikianc huggingface dataset:
มณฑลชานซี
ชานซี ตามสำเนียงกลาง หรือ ซัวไซ ตามสำเนียงฮกเกี้ยน เป็นมณฑลหนึ่งของสาธารณรัฐประชาชนจีน ตั้งอยู่ในภาคเหนือของประเทศจีน เมืองหลวงและเมืองใหญ่สุดของมณฑลคือ ไท่หยวน และเมืองที่ใหญ่รองลงมา คือ ฉางจื้อและต้าทง ชื่อย่อหนึ่งตัวอักษรของมณฑลนี้ คือ "จิ้น"  ตั้งตามชื่อของรัฐจิ้นซึ่งเป็นรัฐในยุควสันตสารท
คำว่า ชานซี แปลตรงตัวว่า "ทิศตะวันตกของภูเขา" เนื่องจากมณฑลนี้ตั้งอยู่ทางตะวันตกของภูเขาไท่หัง ทางทิศตะวันออกของมณฑลติดกับมณฑลเหอเป่ย์ ทิศใต้ติดกับมณฑลเหอหนาน ทิศตะวันตกติดกับมณฑลฉ่านซี และทิศเหนือติดกับเขตปกครองตนเองมองโกเลียใน ภูมิประเทศของมณฑลชานซีมีลักษณะเป็นที่ราบสูง บางส่วนถูกล้อมรอบด้วยเทือกเขา วัฒนธรรมของชานซีส่วนใหญ่ได้รับอิทธิพลจากชาวฮั่นที่เป็นชนกลุ่มใหญ่ ซึ่งคิดเป็นร้อยละ 99 ของประชากร ภาษาถิ่นที่ใช้ในมณฑล คือ ภาษาจีนจิ้น ซึ่งนักภาษาศาสตร์บางคนเห็นว่าเป็นภาษาที่แตกต่างจากภาษาจีนกลาง และขอบเขตทางภูมิศาสตร์ของผู้ที่ใช้ภาษานี้ครอบคลุมพื้นที่ส่วนใหญ่ของมณฑลชานซี โดยในมณฑลนี้มีพูดทั้งภาษาจิ้นและจีนกลาง
มณฑลชานซีเป็นแหล่งผลิตถ่านหินชั้นนำในประเทศจีน โดยมีปริมาณถ่านหินประมาณหนึ่งในสามของถ่านหินทั้งหมดในจีน อย่างไรก็ตาม ผลิตภัณฑ์มวลรวมต่อหัวของมณฑลยังคงต่ำกว่าค่าเฉลี่ยของประเทศ
เขตการปกครอง
มณฑลชานซีแบ่งออกเป็นเขตการปกครองระดับจังหวัดจำนวน 11 แห่ง โดยทั้งหมดมีฐานะเป็นนครระดับจังหวัด
นครระดับจังหวัดทั้ง 11 แห่ง แบ่งย่อยเป็นเขตการปกครองระดับอำเภอ 118 แห่ง (ประกอบด้วย 23 เขต, 11 นครระดับอำเภอ, และ 84 อำเภอ) และแบ่งย่อยลงไปอีกเป็นเขตการปกครองระดับตำบล 1,388 แห่ง (ประกอบด้วย 561 เมือง, 634 ตำบล, และ 193 แขวง) ณ สิ้นปี 2017 ประชากรทั้งหมดของมณฑลชานซีมีจำนวน 37.02 ล้านคน
กู้ เม่ย
กู้ เม่ย หรือ แครี กู้ (Carrie Koo) เป็นที่รู้จักในไทยว่า มิสคูมี่ เป็นนักร้องและนักแสดงหญิงชาวจีน มีชื่อเสียงจากภาพยนตร์ฮ่องกงของชอว์บราเดอร์สในช่วงทศวรรษ 1950 ถึง 1960 ผลงานมีชื่อของเธอ ได้แก่การร้องเพลงประกอบภาพยนตร์เรื่อง ปู้เหลี่ยวฉิง (不了情, Bu Liao Qin, Love Without End, รักไม่รู้จบ) ในปี ค.ศ. 1961 ที่นำแสดงโดย หลิน ไต้ และจากบทนำในภาพยนตร์เพลงเรื่อง เสี่ยวหยุนเชว่ (小云雀, The Lark, นกน้อยคะนองรัก ) ในปี ค.ศ. 1964
กู้ เม่ย มีชื่อจริงว่า กู้ เจียหมี (顧嘉瀰) เกิดที่เมืองกวางโจว เป็นพี่สาวของโจเซฟ กู นักแต่งเพลงประกอบภาพยนตร์ฮ่องกง นอกเหนือจากในฮ่องกงแล้ว เธอยังนักแสดงที่เป็นที่นิยมในสิงคโปร์ ไต้หวัน และประเทศไทย เธอใช้ชื่อในการแสดงภาพยนตร์ไทย เรื่อง ขบวนเสรีจีน (2501), มือเหล็ก (2502) และ กงกรรม (2503) ว่า "มิสคูมี่"
ชีวิตส่วนตัว
เธอเคยเป็นภรรยาของ ลือชัย นฤนาท พระเอกหนังไทยชื่อดังในอดีตแต่ภายหลังทั้งคู่ก็แยกทางกันต่างฝ่ายต่างไปมีครอบครัวใหม่ ปัจจุบัน กู้ เม่ย ใช้ชีวิตอยู่ในประเทศแคนาดา และได้รับสัญชาติแคนาดา
มหาวิทยาลัยอิลลินอย เออร์แบนา-แชมเปญจน์
มหาวิทยาลัยอิลลินอย เออร์แบนา-แชมเปญจน์ (University of Illinois at Urbana-Champaign, ตัวย่อ: UIUC) เป็นมหาวิทยาลัยในกลุ่มมหาวิทยาลัยอิลลินอย ก่อตั้งในปี ค.ศ. 1867 มหาวิทยาลัยที่มีชื่อเสียงทางด้าน วิศวกรรมศาสตร์ วิทยาการคอมพิวเตอร์ ฟิสิกส์ นิเทศศาสตร์ การเกษตร การบัญชี และ ครุศาสตร์ ได้รับการจัดอันดับจาก ยูเอสนิวส์แอนด์เวิลด์รีพอร์ต ให้เป็นมหาวิทยาลัยอันดับที่ 60 ของโลกในปี ค.ศ. 2021 มหาวิทยาลัยประกอบไปด้วย 18 คณะ และมีภาควิชามากกว่า 150 ภาควิชา มีนักศึกษากว่า 40,000 คน
มหาวิทยาลัยตั้งอยู่คร่อมเมืองสองเมือง คือเมืองเออร์แบนาและเมืองแชมเปญจน์ ในรัฐอิลลินอย ซึ่งอยู่ทางทิศตะวันตกเฉียงใต้ของชิคาโก ห่างประมาณ 200 กม.
ทีมกีฬาของมหาวิทยาลัยชื่อ ไฟต์ติงอะไลไน (Fighting Illini) โดยมีชื่อเสียงในด้านอเมริกันฟุตบอลและบาสเกตบอล โดยมหาวิทยาลัยชนะอเมริกันฟุตบอลระดับประเทศ 5 ครั้ง ในปี ค.ศ. 1914, 1919, 1923, 1927, 1951 ชนะโรสโบวล์ 3 ครั้งในปี 1946, 1951, 1963 ส่วนทีมบาสเกตบอลชนะเลิศระดับประเทศหนึ่งครั้งในปี 1915 และได้รองชนะเลิศระดับประเทศในปี 2005
สีประจำมหาวิทยาลัยคือ สีน้ำเงินและสีส้ม โดยมีสัญลักษณ์ประจำมหาวิทยาลัยคือชาวอินเดียนแดง
ศิษย์เก่าที่มีชื่อเสียง
ณ ปัจจุบัน มีศิษย์เก่าและอาจารย์ในมหาวิทยาลัย 30 คนได้รับรางวัลโนเบล และ 2 คนได้รับรางวัลทัวริง นอกจากนี้ศิษย์เก่าของมหาวิทยาลัย ยังเป็นเจ้าของกิจการที่มีชื่อเสียงอย่าง เน็ตสเคปคอมมิวนิเคชัน เอเอ็มดี เพย์พาล ออราเคิล เพลย์บอย เอ็นเอฟแอล ซีดีดับเบิลยู ยูทูบ โลตัส สายการบินเดลต้า เว็บเบราว์เซอร์ซาฟารี และเว็บเบราว์เซอร์โมเสก
ศิษย์เก่าและคณาจารย์ได้มีส่วนร่วมในการคิดค้นเทคโนโลยีที่สำคัญได้แก่ ไดโอดเปล่งแสง วงจรรวม ทรานซิสเตอร์ เอ็มอาร์ไอ และจอพลาสมา
รายชื่อ
ชิน คอร์ปอเรชัน]]
รง
รง หรือรงทอง เป็นพืชในวงศ์ Guttiferae เป็นไม้ยืนต้นไม่ผลัดใบเปลือกสีเทาเรียบ ยางเหนียวสีเหลือง ใบเดี่ยว ออกตรงข้าม เหนียวคล้ายหนัง ดอกสีเหลืองซีด กลิ่นหอม ผลกลม เนื้อนุ่ม เมล็ดมีเนื้อเป็นเยื่อหุ้มอยู่
ยางเหนียวนี้เรียก gamboge ได้จากรอยกรีดบนเปลือกลำต้น สีเหลืองทอง ใช้เป็นยาทาไม้ แลกเกอร์ สีและหมึก เป็นยาถ่ายอย่างแรง ทำให้อาเจียน ใช้เป็นยาถ่ายพยาธิตัวตืดในสัตว์ ในน้ำยางสีเหลืองประกอบด้วยเรซิน 70 – 80% ยางเหนียว 15 – 25% กรดที่มีมากคือกรดแคมโปอิก เป็นไม้พื้นเมืองในกัมพูชา เวียดนามใต้และไทย
โตโยต้า โคโรลล่า
โตโยต้า โคโรลล่า (Toyota Corolla) (คำว่า Corolla แปลว่า กลีบดอกไม้) เป็นรถโตโยต้ารุ่นที่ประสบความสำเร็จทั้งด้านการขายและการเป็นที่นิยมมายาวนาน โดยเฉพาะในเมืองไทยรู้จักรถโคโรลล่านี้มาอย่างกว้างขวางและยาวนาน โดยเฉพาะในปัจจุบัน นิยมเอารถโตโยต้า โคโรลล่า อัลติส (Toyota Corolla Altis) มาทำรถแท็กซี่ในเมืองไทย โดยรถโตโยต้า โคโรลล่า จัดอยู่ในระดับรถยนต์นั่งขนาดเล็กมาก (Subcompact) ในโฉมที่ 1-5 ส่วนโฉมที่ 6 เป็นต้นมา จัดอยู่ในระดับรถยนต์นั่งขนาดเล็ก (Compact)
โคโรลล่า เป็นคู่แข่งทางธุรกิจกับ ฮอนด้า ซีวิค นิสสัน ซันนี่/ทีด้า เชฟโรเลต ออพตร้า และ มิตซูบิชิ แลนเซอร์ ในฐานะที่เป็นรถที่ไม่เล็กเกินไปในการใช้เป็นรถครอบครัว แต่ไม่เทอะทะสำหรับการใช้เป็นรถส่วนตัว ใช้งานได้หลากหลาย รถรุ่นโคโรลล่าเป็นรถที่พบเห็นได้ค่อนข้างมากบนท้องถนนไทยในปัจจุบัน มีวิวัฒนาการตั้งแต่อดีตจนปัจจุบัน แบ่งเป็น 12 รูปโฉม ได้แก่
รุ่นที่ 1 (พ.ศ. 2509-2513)
ระบบเกียร์ในสมัยนั้น ไม่เน้นการประหยัดน้ำมัน และเทคโนโลยียังไม่ก้าวหน้า ระบบเกียร์ในรถโคโรลล่า จึงมี 2 ระบบให้เลือก คือ เกียร์ธรรมดาเพียง 4 สปีด และเกียร์อัตโนมัติเพียง 2 สปีด แต่การที่มีเครื่องยนต์ลูกสูบขนาดเล็ก ทำให้รถประหยัดน้ำมัน ชดเชยการที่เกียร์มีไม่กี่สปีด
ในประเทศไทยมีการนำเข้ามาจำหน่ายอย่างเป็นทางการโดยโตโยต้า มอเตอร์ ประเทศไทย เมื่อปี พ.ศ. 2509 โดยเป็นรถนำเข้าจากต่างประเทศ ยังไม่มีการประกอบในประเทศไทยแต่อย่างใด
เลิกผลิตใน พ.ศ. 2513 เนื่องจากมีการเปิดตัว โคโรลล่า โฉมที่ 2
รุ่นที่ 2 (พ.ศ. 2513-2521)
เปิดตัวครั้งแรกใน พ.ศ. 2513 รหัสตัวถัง KE20 โดยรถรุ่นโคโรลล่า สปรินเตอร์ (Corolla Sprinter) มีการเพิ่มรูปแบบตัวถัง Sedan เข้าไปในเมนูผลิต และมีการเปิดตัวรถรุ่น โคโรลล่า เลวิน (Corolla Levin) และ โคโรลล่า สปรินเตอร์ ทรูโน (Corolla Sprinter Trueno) โดยนำตัวถังแบบ Coupe GT มาใช้ และทางโตโยต้า เห็นว่า รถโคโรลล่าประสบความสำเร็จสูงมาก จึงแยกธุรกิจการขายรถโตโยต้า โคโรลล่า ออกเป็น 2 ธุรกิจ คือ ธุรกิจขายรถโคโรลล่า สปรินเตอร์, โคโรลล่า สปรินเตอร์ ทรูโน กับ ธุรกิจขายรถโคโรลล่า , โคโรลล่า เลวิน
รุ่นที่ 3 (พ.ศ. 2517-2524)
โฉมนี้ เปิดตัวครั้งแรกใน พ.ศ. 2517 รหัสตัวถัง KE30, KE40 , KE50 และ KE60 มีการเพิ่มรูปแบบตัวถัง Hardtop Coupe 2 ประตูเข้าไป ส่วนตัวถังแบบอื่นมีดังเดิม มีและเริ่มมีการพัฒนาและได้ผลิตระบบเกียร์ให้เลือกเพิ่มเป็น 4 ระบบ คืออัตโนมัติ 2 กับ 3 สปีด และ ธรรมดา 4 กับ 5 สปีด ขนาดเครื่องยนต์ 1.2 กับ 1.4 ลิตร
หลังจากการเปิดตัวรถโคโรลล่าโฉมที่ 4 ใน พ.ศ. 2522 ทั่วโลกก็เริ่มทยอยหยุดขายหยุดผลิตโฉมที่ 3 และโฉมนี้ได้หยุดผลิตอย่างสมบูรณ์ใน พ.ศ. 2524
รุ่นที่ 4 (พ.ศ. 2522-2526)
โฉมนี้ เปิดตัวครั้งแรกใน พ.ศ. 2522 รหัสตัวถัง KE70 ในโฉมนี้ ได้เพิ่มความหลากหลายของรูปตัวถังขึ้น โดยเพิ่มรูปตัวถัง Sedan 2 ประตู และ Liftback 3 ประตูเข้าไปเพิ่ม แต่ได้ระงับการผลิตตัวถังแบบ Coupe 2 ประตู
ระบบเกียร์ 4 ระบบดังเดิม ขนาดเครื่องยนต์ 3 ขนาด ได้แก่ 1.3, 1.6 และ 1.8 ลิตร
และรูปโฉมนี้ เป็นรูปโฉมสุดท้ายที่รถโคโรลล่าขับเคลื่อนล้อหลังเพียงอย่างเดียว ซึ่งโฉมต่อจากนี้ จะค่อยๆ ยกเลิกระบบขับเคลื่อนล้อหลังของโคโรลล่าไป และจะแทนที่ด้วยระบบขับเคลื่อนล้อหน้า
และโฉมนี้ก็เป็นโฉมสุดท้ายที่มีการผลิตระบบเกียร์อัตโนมัติ 2 สปีด และระบบเกียร์ธรรมดา 4 สปีดด้วยเช่นกัน
โฉมนี้ เลิกผลิตในปีเดียวกับการเปิดตัวรถโคโรลล่าโฉมที่ 5 ใน พ.ศ. 2526
รุ่นที่ 5 (พ.ศ. 2526-2530)
โฉมนี้ ได้รับการออกแบบทั้งสมรรถนะ การขับเคลื่อน 3 แบบให้เลือก (ล้อหน้า,ล้อหลัง,4 ล้อ) ในช่วงนี้ รถขับเคลื่อนล้อหลังเริ่มมียอดขายลดลง เพราะคนเริ่มไปซื้อรถขับเคลื่อนล้อหน้า แต่ในภาพรวมทั้งหมด เทคโนโลยีต่างๆในรถและรูปทรงที่ล้ำสมัยมากในยุคนั้น ทำให้ในปัจจุบัน โฉมนี้ไม่ถือเป็นสิ่งล้าสมัย ยอดขายรถโคโรลล่าโฉมนี้ รวมยอดผลิตได้มากกว่า 3.3 ล้านคัน ในขณะที่รถโคโรลล่าทั้ง 10 โฉมรวมกันแล้ว ได้ยอดขาย 31 ล้านคัน และจนถึงปัจจุบัน นักเลงรถในญี่ปุ่น ก็จะยังรู้จักและขับรถโคโรลล่าโฉมนี้อยู่ โดยไม่ถือว่าล้าสมัย และโฉมนี้ ก็เป็นโฉมสุดท้ายที่จัดเป็นรถขนาด Subcompact ที่อยู่ในตระกูลโคโรลล่า
โฉมนี้ เลิกผลิตในปีเดียวกับการเปิดตัวรถโคโรลล่าโฉมที่ 6 ใน พ.ศ. 2530
โฉมนี้มีจำหน่ายในประเทศไทยช่วงปี พ.ศ. 2527 - 2531
รุ่นที่ 6 (พ.ศ. 2530-2536)
เมื่อความนิยมในการซื้อรถโคโรลล่าโฉมที่ 5 ไปถึงจุดอิ่มตัว ก็ได้มีการเปิดตัวรถโคโรลล่า โฉมที่ 6 ใน พ.ศ. 2530 และส่งเข้าตีตลาดขายแทนโฉมที่ 5 ในปีพ.ศ. 2531 โฉมนี้ เป็นโฉมที่รถโคโรลล่า ได้เลื่อนขั้นจากรถขนาดเล็กมาก (Subcompact) เป็นรถขนาดเล็ก (Compact) โฉมนี้ ระบบขับเคลื่อนล้อหลังหายไป ได้มีการเพิ่มการผลิตรูปแบบตัวถัง Hatchback 5 ประตู
โฉมนี้ ผลิตในช่วงที่ระบบเกียร์อัตโนมัติถูกพัฒนาอย่างต่อเนื่อง รถโฉมนี้ ได้เริ่มมีการผลิตเกียร์อัตโนมัติ 4 สปีด มา แต่ก็ยังผลิตรถรุ่นเกียร์อัตโนมัติ 3 สปีดอยู่ เครื่องยนต์ก็ยังมีทั้งระบบเบนซิน ในขนาดเครื่องยนต์ 1.3 (2E 4 สูบ OHC 12 วาล์ว 1,295 ซีซี 72 แรงม้า (PS) ที่ 6,000 รอบ/นาที แรงบิดสูงสุด 10.3 กก.-ม.ที่ 4,000 รอบ/นาที), 1.5 (5A-F,5A-FE 1,500 ซีซี คาร์บูเรเตอร์ 85 แรงม้า (PS) ที่ 6,000 รอบ/นาที แรงบิดสูงสุด 12.5 กก.-ม.ที่ 3,300 รอบ/นาที และ 94 แรงม้า (PS) ที่ 6,000 รอบ/นาที แรงบิดสูงสุด 13.1 กก.-ม.ที่ 4,400 รอบ/นาที สำหรับรุ่นหัวฉีด EFI) , 1.6 ลิตร (4A-F 1,587 ซีซี 94 แรงม้า (PS) ที่ 6,000 รอบ/นาที แรงบิดสูงสุด 13.0 กก.-ม.ที่ 4,000 รอบ/นาที รวมทั้งรุ่น SPORTY ที่เปลี่ยนคาร์บูเรเตอร์ของเครื่องยนต์ 4A-F มาเป็นเวบเบอร์ ท่อคู่ดูดข้าง 106 แรงม้า (PS) ที่ 6,000 รอบ/นาที แรงบิดสูงสุด 14.9 กก.-ม.ที่ 4,200 รอบ/นาที , 4A-FE DOHC 1,587 ซีซี 102 แรงม้า (PS) ที่ 5,800 รอบ/นาที แรงบิดสูงสุด 13.83 กก.-ม.ที่ 4,800 รอบ/นาที, 4A-GE 16V 1,587 ซีซี 130.5 แรงม้า (PS) ที่ 7,000 รอบ/นาที แรงบิดสูงสุด 14.3 กก.-ม.ที่ 6,000 รอบ/นาที.) *เครื่องยนต์ 4A-FE มีขายในเฉพาะญี่ปุ่นกับสหรัฐอเมริกา และแบบดีเซล ในขนาดลูกสูบ 2.0 ลิตร (1C) และยังมีระบบขับเคลื่อน 4 ล้อด้วย
นอกจากนี้ ในช่วงโฉมนี้ โคโรลล่า เลวิน, โคโรลล่า ทรูโน และโคโรลล่า สปรินเตอร์ ได้เปลี่ยนมาเป็นระบบขับเคลื่อนล้อหน้า และโฉมนี้ พ่อค้าเต๊นท์รถในประเทศไทยนิยมเรียกว่า "โฉมโดเรมอน" ด้วยรูปทรงหน้าตาที่ละม้ายคล้ายคลึงตัวการ์ตูนอย่างโดเรม่อน ผสานเครื่องยนต์ที่มีสมรรถนะที่ยอดเยี่ยม ทนทาน และล้ำสมัยในสมัยนั้น
โฉมนี้ ในเมืองไทยจะรู้จักกันดีในฐานะของโฉมที่มีเทคโนโลยีเครื่องยนต์ 16 วาล์ว (DOHC) รุ่นแรกที่มีขายในไทย ในช่วงนั้น มักมีสัญลักษณ์อักษรเขียนว่า "TWINCAM 16 VALVE" ไว้เป็นสัญลักษณ์ที่ประตูรถในรถบางคัน และเป็นเอกลักษณ์ของโคโรลล่าโฉมนี้ด้วย นอกจากนี้ รุ่นท้ายๆ ของโฉม โคโรลล่าในไทยได้เริ่มเปลี่ยนมาใช้เครื่องยนต์ระบบหัวฉีด (เฉพาะรุ่น GTi เครื่องยนต์ 4A-GE 16V.) ซึ่งประหยัดน้ำมันกว่า และสามารถเติมแก๊สโซฮอล์ได้ รถรุ่นนี้ในปัจจุบันถือว่าหายากมาก เพราะจำนวนรถในตลาดถึอว่าน้อยพอสมควร และยังเป็นที่ต้องการของนักสะสมรถในเมืองไทยเป็นอย่างมาก แต่อย่างไรก็ตาม โฉมโดเรมอนส่วนใหญ่ ยังเป็นคาร์บูเรเตอร์ ซึ่งไม่เหมาะกับเชื้อเพลิงแก๊สโซฮอล์
คู่แข่งโดยตรงที่สำคัญของโคโรลล่าในโฉมนี้คือ ฮอนด้า ซีวิค/แอคคอร์ด, นิสสัน ซันนี่/บลูเบิร์ด, มิตซูบิชิ แลนเซอร์/กาแลนต์, มาสด้า 323/626,
โฉมนี้ เลิกผลิตใน พ.ศ. 2535 ในประเทศไทย หนึ่งปีหลังจากการเปิดตัวรถโคโรลล่า โฉมที่ 7 และในสหรัฐอเมริกาเลิกผลิตใน พ.ศ. 2536
โฉมนี้มีจำหน่ายในประเทศไทยช่วงปี พ.ศ. 2531 - 2535
รุ่นที่ 7 (พ.ศ. 2534-2540)
โฉมนี้ เปิดตัวครั้งแรกใน พ.ศ. 2534 โฉมนี้ ได้เริ่มมีการผลิตเกียร์ธรรมดา 6 สปีดขึ้น ควบคู่กับการผลิตรถเกียร์ธรรมดา 5 สปีด และเกียร์อัตโนมัติ 4 และ 3 สปีด เครื่องยนต์ยังมีระบบดีเซล (2.0 ลิตร) และเบนซิน (1.3, 1.5 , 1.6 , 1.8 ลิตร) โดยโฉมนี้ได้เข้ามาในประเทศไทยเมื่อช่วงปลายปี พ.ศ. 2534 แต่มีการเปิดตัวและจำหน่ายอย่างเป็นทางการเมื่อเดือนมีนาคม พ.ศ. 2535 ทันทีที่เปิดตัวในไทย โคโรลล่าโฉมนี้ก็ได้สร้างปรากฏการณ์ยอดการจองรถทะลุ 10,000 คันอย่างรวดเร็วกว่าที่โรงงานคิดไว้มาก และยอดจองยังมีเพิ่มขึ้นเรื่อยๆ แม้โรงงานโตโยต้าสำโรงจะเร่งผลิตเต็มที่ งัดแผนสำรองมาใช้ แม้กระทั่งสั่งนำเข้ารุ่น LX Limited จากญี่ปุ่นมา 1,000 คัน และเพิ่มราคาขายคันละ 5,000 บาท เพื่อลดการจองซื้อ ก็ยังไม่ทันกับความต้องการของลูกค้า จนสุดท้ายต้องมีการก่อสร้างโรงงานโตโยต้าเกตเวย์ สำหรับทำการประกอบรถยนต์นั่งโดยเฉพาะ
รูปแบบตัวถังมี 6 รูปแบบ เหมือนโฉมโดเรมอน ได้แก่ Sedan 4 ประตู, Hatchback 3 กับ 5 ประตู , Coupe 2 ประตู , Liftback 3 ประตู และ Station Wagon 4 ประตู โฉมนี้ พ่อค้ารถในไทย เรียกว่า "โฉมสามห่วง" เพราะเป็นโฉมแรกของโคโรลล่า ที่ตราสัญลักษณ์วงรีไขว้สามวง (สามห่วง) ถูกนำมาใช้เป็นตราสัญลักษณ์ของโตโยต้า (ก่อนหน้านี้ใช้เขียนเป็นอักษร TOYOTA ไม่ใช่สัญลักษณ์สามห่วง) โฉมสามห่วง เป็นจุดเปลี่ยนสำคัญของตระกูลโคโรลล่า เพราะก่อนนี้ โคโรลล่าจะมีลักษณะเป็นรูปทรงเหลี่ยมๆ แต่โฉมนี้ จะเริ่มเปลี่ยนจากความเหลี่ยม เป็นความโค้งมน และโคโรลล่าโฉมนี้ เครื่องยนต์แบบคาร์บูเรเตอร์ในรถเก๋งค่อยๆ หายไป จนในที่สุดก็เลิกผลิตไป กลายเป็นแบบหัวฉีดทั้งหมด และถือเป็นโฉมแรกที่มีการติดตั้งระบบความปลอดภัยอย่างถุงลมนิรภัย แต่ในประเทศไทยกลับไม่มีการติดตั้งถุงลมนิรภัยมาด้วย
ในประเทศไทย โฉมที่ 7 ได้มีการปรับโฉม (Minor Change) 1 ครั้งในปี พ.ศ. 2536
โฉมสามห่วง เลิกผลิตในปี พ.ศ. 2540 ในสหรัฐอเมริกา สองปีหลังการเปิดตัวรถโคโรลล่า โฉมที่ 8 แต่โฉมสามห่วงในประเทศไทย เลิกผลิตหนึ่งปีหลังการเปิดตัวโคโรลล่า โฉมที่ 8
รุ่นที่ 8 (พ.ศ. 2538-2545)
โฉมนี้ เปิดตัวครั้งแรกใน พ.ศ. 2538 โดยรูปแบบตัวถังของโฉมนี้กลับมาเป็นรูปทรงเหลี่ยมอีกครั้งหนึ่ง ลักษณะตัวถังโดยทั่วไปคล้ายๆ กับโฉมที่ 6 (โฉมโดเรม่อน) แต่ตัวถังจะมีขนาดใหญ่กว่าโฉมที่ 6 เล็กน้อย โฉมนี้มีชื่อเรียกโดยรวมๆ ว่า โฉมตองหนึ่ง ตามเลขรหัสตัวรถ แต่กว่าจะได้โด่งดังแทนที่โฉมสามห่วง ก็ล่วงไปถึง พ.ศ. 2541 ทางโตโยต้า ต้องมีการปรับปรุงเพื่อให้มีความหลากหลายและสร้างความเป็นที่นิยมให้ประสบความสำเร็จสูงเหมือนโฉมสามห่วง ดังนั้น ผลการปรับปรุงคือ โฉมตองหนึ่งได้แตกแขนงออกเป็น 2 รุ่นย่อย คือ รุ่นตูดเป็ด ผลิตระหว่าง พ.ศ. 2538 - พ.ศ. 2541 (ในประเทศไทย เข้ามาเมื่อปี พ.ศ. 2539) และ รุ่นไฮทอร์ก (Hi-Torque) เริ่มผลิตเมื่อ พ.ศ. 2541 - พ.ศ. 2544 ในรุ่นไฮทอร์ก มีการยกระดับความปลอดภัยของตัวถังรถด้วยโครงสร้างนิรภัย GOA และเพิ่มความหรูหราด้วยไฟหน้าแบบมัลติรีเฟลกเตอร์ โดยมี ดอม เหตระกูล และ ปิ่น เก็จมณี เป็นพรีเซนเตอร์ ซึ่งรุ่นไฮทอร์กนี้ได้สร้างความนิยมโดยมีคนซื้อไปทำแท็กซี่เป็นจำนวนมาก แต่ในขณะเดียวกัน ยอดขายของโฉมที่ 8 โดยเฉพาะรุ่นตูดเป็ด ก็มียอดขายที่น้อยกว่าโฉมก่อนหน้านี้ เนื่องจากได้รับผลกระทบจากวิกฤตเศรษฐกิจในปี พ.ศ. 2540 รวมถึงการออกแบบภายในของรถก็ไม่ค่อยหรูหราเท่าที่ควร เมื่อเทียบกับรถที่จำหน่ายในช่วงเดียวกันอย่างฮอนด้า ซีวิค และมิตซูบิชิ แลนเซอร์ ทั้ง 2 รุ่นดังกล่าวจะมีการออกแบบภายในของรถได้หรูหรากว่ามาก จึงทำให้ทั้ง 2 รุ่นดังกล่าวมียอดขายดีกว่า นั่นจึงเป็นสาเหตุทำให้โตโยต้าพัฒนาโคโรลล่าโฉมที่ 8 เป็นรุ่นไฮทอร์คออกมาขายแทนที่ในปี พ.ศ. 2541 ถึงแม้ว่ารุ่นไฮทอร์คจะมีการปรับโฉมภายนอกและและออกแบบภายในให้ดูหรูหรากว่ารุ่นตูดเป็ด แต่การออกแบบโดยรวมก็ยังสู้ฮอนด้า ซีวิค และมิตซูบิชิ แลนเซอร์ ไม่ได้ จึงถือได้ว่าโคโรลล่าโฉมนี้เป็นโฉมที่ทำยอดขายได้น้อยที่สุดนับตั้งแต่โตโยต้าผลิตรุ่นโคโรลล่าจำหน่ายมานานกว่า 30 ปี และนอกจากนี้ ในช่วงรุ่นไฮทอร์ก โคโรลล่า ยังได้เปิดตัวเนื้อหน่อใหม่ในตระกูลโคโรลล่า ที่เป็นที่นิยมในไทยจนถึงปัจจุบัน นั่นคือ โคโรลล่า อัลติส (Corolla Altis) ซึ่งเปิดตัวเมื่อต้นปี พ.ศ. 2543 โดย Altis จะเป็นรถที่มีความหรูหรา มีอุปกรณ์รักษาความปลอดภัย Options ต่างๆ ดีกว่า รูปโฉมตัวรถจะเหมือนกับโคโรลล่าทั่วไป สำหรับในไทย โคโรลล่า อัลติส จะมีรุ่นย่อย 2 รุ่นคือ
ส่วนรุ่นย่อย 1.6 GXi จะใช้ชื่อว่า โคโรลล่า เช่นเดิม ซึ่งอุปกรณ์มาตรฐานของรุ่นย่อยนี้ บางอย่างจะถูกลดทอนลงไป มีอุปกรณ์มาตรฐานโดยคร่าวๆ ก็คือ กระจกมองข้างเป็นแบบปรับด้วยมือ โดยการขยับคันก้านปรับจากภายในรถ เบาะนั่งเป็นแบบผ้ากำมะหยี่สลับหนังเทียม (ไวนิล) (มีเบาะนั่งแบบผ้ากำมะหยี่ทั้งเบาะและเบาะนั่งแบบหนังแท้ให้เลือก แต่ราคาจะสูงขึ้นเล็กน้อยจากส่วนต่างของราคาเบาะนั่ง) พวงมาลัยแบบ 4 ก้านหุ้มยูรีเทน เกียร์อัตโนมัติแบบ 4 สปีด และเกียร์ธรรมดาแบบ 5 สปีด เครื่องปรับอากาศภายในรถเป็นแบบสวิตช์หมุน แต่เมื่อโคโรลล่า อัลติส ทั้ง 2 รุ่นย่อย (1.8 SE.G และ 1.6 SE.G) เริ่มจำหน่ายในไทย ก็ยังไม่ได้รับความนิยมมากนัก ทั้งที่อุปกรณ์มาตรฐานโดยรวมนั้นดีกว่ามาก เนื่องจากคนไทยส่วนใหญ่ยังคงคุ้นกับชื่อ โคโรลล่า และรุ่นย่อย 1.6 GXi ก็ยังคงได้รับความนิยมมากกว่า แม้ว่าอุปกรณ์มาตรฐานบางอย่างจะถูกลดทอนลงไปก็ตาม และจะต้องจ่ายค่าส่วนต่างเมื่อต้องการอุปกรณ์บางอย่างที่ต้องการติดตั้งภายในรถเพิ่มเติม และที่สำคัญ คนไทยส่วนใหญ่จะรู้จักชื่อโคโรลล่า อัลติส ก็ตั้งแต่โฉมที่ 9 ไปแล้ว เมื่อหาข้อมูลและรูปภาพเกี่ยวกับโคโรลล่า อัลติส รุ่นแรก ซึ่งก็คือรุ่นไฮทอร์คในอินเทอร์เน็ต จะมีข้อมูลปรากฏขึ้นมาค่อนข้างน้อย รวมทั้งโคโรลล่า อัลติส รุ่นไฮทอร์ค ก็ยังพบเห็นวิ่งไปมาตามท้องถนนในเมืองไทยน้อยมากจนแทบจะไม่เห็นเลย ทำให้คนไทยส่วนใหญ่เข้าใจว่า โคโรลล่า อัลติส เกิดขึ้นเป็นครั้งแรกในโฉมที่ 9
โฉมที่ 8 นี้ถือเป็นโฉมแรกในประเทศไทยที่มีการติดตั้งถุงลมนิรภัยมาให้ โดยในรุ่นตูดเป็ด จะมีการติดตั้งมาให้เฉพาะรุ่น เครื่องยนต์ 1.6 ลิตร รหัส 4A-FE รุ่น 1.6 SE.G, 1.6 GXi และ เครื่องยนต์ 1.5 ลิตร รหัส 5A-FE รุ่น 1.5 GXi เท่านั้น ส่วนรุ่น 1.5 DXi ไม่มีการติดตั้งมาให้เพราะถือเป็นรุ่นเกรดล่างสุด จนเมื่อถึงรุ่นไฮทอร์ก จึงได้มีการติดตั้งถุงลมนิรภัยในทุกรุ่นย่อย
โฉมที่ 8 เลิกผลิตในปี พ.ศ. 2545 ในสหรัฐอเมริกา สองปีหลังการเปิดตัวของรถโคโรลล่า โฉมที่ 9 แบบแคบในญี่ปุ่น และหนี่งปีหลังการเปิดตัวของโคโรลล่า โฉมที่ 9 แบบกว้างที่เรียกว่า โคโรลล่า อัลติส ในประเทศไทย
โฉมนี้มีจำหน่ายในประเทศไทยช่วงปี พ.ศ. 2539 - 2544 (รุ่นตูดเป็ด จำหน่ายในช่วงปี พ.ศ. 2539 - 2541 ; รุ่นไฮทอร์ก จำหน่ายในช่วงปี พ.ศ. 2541 - 2544)
รุ่นที่ 9 (พ.ศ. 2543-2550)
โฉมนี้ เปิดตัวครั้งแรกใน พ.ศ. 2543 แต่กว่าจะเป็นอันดับหนึ่งแทนโฉมที่ 8 ก็ล่วงไปถึง พ.ศ. 2546 และเป็นครั้งแรกที่เวอร์ชันทำตลาดของโคโรลล่ามี 2 ตัวถังคือ แบบแคบและแบบกว้าง ในญี่ปุ่นจะใช้แบบแคบ เพื่อลดการเสียภาษี แต่สำหรับทั่วโลกจะใช้แบบกว้าง เหมือนที่เคยใช้ในการออกแบบ Toyota Camry Generation ที่ 3 เมื่อได้รับความนิยมแล้ว ก็มีชื่อเสียงมาถึงปัจจุบัน เมื่อทางโตโยต้า ตัดสินใจผลิตโคโรลล่า อัลติสต่อในโฉมที่ 9 และยังมีการปรับปรุงทั้งขนาด ความสะดวก และสิ่งอื่นๆ อีกมาก โดยรุ่นที่เป็นที่นิยมในเมืองไทยมากที่สุดก็ยังเป็น อัลติส และโฉมที่ 9 ยกเลิกการผลิตเกียร์อัตโนมัติ 3 สปีด และยกเลิกการผลิตตัวถัง Coupe 2 ประตู และ Liftback 5 ประตู แล้วเอาแบบ Van และ Hatchback 5 ประตูมาผลิตแทน และยังคงผลิตรุ่นเครื่องดีเซล ขนาดเครื่องยนต์ 2.2 ลิตร รหัส 3C-E (ไม่มีจำหน่ายในประเทศไทย) ส่วนรุ่นเครื่องยนต์เบนซิน ก็เป็น 1.4 รหัส 4ZZ-FE, 1.5 รหัส 1NZ-FE , 1.6 รหัส 3ZZ-FE / 1ZR-FE , 1.8 ลิตร รหัส 1ZZ-FE / 2ZZ-GE เหมือนเดิม โฉมนี้ กลุ่มพ่อค้ารถในไทยมักเรียก "โฉมหน้าหมู" หรือ "โฉมตาถั่ว" เพราะไฟหน้ามีลักษณะคล้าย เมล็ดถั่ว โดยในประเทศไทยมีนักแสดงชื่อดัง แบรด พิตต์ (Brad Pitt) เป็นพรีเซ็นเตอร์อีกด้วย โฉมนี้เปิดตัวในประเทศไทยเมื่อวันที่ 18 - 20 พฤษภาคม พ.ศ. 2544
ในประเทศไทย โคโรลล่าได้มีการออกรุ่นใหม่ คือ LIMO (ลิโม่) โดยจะเป็นรถโคโรลล่า ที่มี Options ต่างๆ น้อย เช่น กระจกหน้าต่างเป็นแบบมือหมุน เกียร์ธรรมดา ไม่มีมาตรวัดรอบเครื่องยนต์ แต่รถจะมีราคาถูกกว่าโคโรลล่าทั่วไป และโคโรลล่า อัลติส อย่างมาก อย่างไรก็ตาม LIMO จะไม่มีขายเป็นรถนั่งส่วนบุคคล โตโยต้าประเทศไทย ขาย LIMO โฉมนี้ เพื่อทำเป็นแท็กซี่เท่านั้น ซึ่งรุ่น LIMO มีการเปิดตัวในประเทศไทยเมื่อปี พ.ศ. 2546 เพียงแต่รุ่น LIMO จะใช้เครื่องยนต์รุ่น 4A-FE ความจุ 1.6 ลิตร แบบเดียวกันกับที่ใช้ในโฉมที่ 7 และ 8
สำหรับโฉมที่ 9 นี้ มีการจำหน่ายในประเทศไทยตั้งแต่เดือนพฤษภาคม พ.ศ. 2544 จนถึงเดือนกุมภาพันธ์ พ.ศ. 2551 โดยเริ่มแรกมีการจำหน่ายทั้งหมด 4 รุ่น ดังนี้ และในปี พ.ศ. 2549 ได้มีการเพิ่ม Corolla Altis รุ่น 1.6 G ระบบเกียร์อัตโนมัติ 4 สปีด Super ECT เข้าไปด้วย
ปัจจุบันโฉมที่ 9 ยังมีการผลิตขายอยู่ที่ประเทศจีนในชื่อรุ่น Corolla EX ใช้เครื่องยนต์ Dual VVT-I บล็อก 4ZR-FE 1.6 ลิตร
โฉมนี้ในประเทศไทยมีการปรับโฉม (Minor Change) ทั้งหมด 2 ครั้ง ในปี พ.ศ. 2547 และ พ.ศ. 2549
รุ่นที่ 10 (พ.ศ. 2551-2556; E140/E150)
โฉมนี้ เปิดตัวครั้งแรกใน พ.ศ. 2549 แต่ใช้เวลาค่อนข้างนานในการพิชิตตลาดต่างๆ เพื่อไปแทนโฉมที่ 9 โดยเฉพาะในไทย โฉมที่ 10 เพิ่งเข้ามาในไทยเมื่อเดือนกุมภาพันธ์ พ.ศ. 2551 กลุ่มผู้ค้ารถมือสองจะเรียกโฉมนี้ว่า "โฉมหน้าแบน" หรือ "โฉม 5 รู" เพราะเป็นโฉมแรกที่ใช้ล้ออัลลอยแบบ 5 รู เวอร์ชันที่ทำตลาดของโคโรลล่ามี 2 ตัวถังเหมือนโฉมที่แล้วคือ แบบแคบ (E140) และแบบกว้าง (E150) ระบบเกียร์ในครั้งนี้ จะผลิตระบบเกียร์แบบธรรมดา 5 หรือ 6 สปีด สำหรับเกียร์อัตโนมัติ จะเป็นระบบเกียร์อัตโนมัติแบบใหม่ 4 สปีด (U140E Super ECT) หรือ 5 สปีด (U150E) และ Super CVT-i 7 สปีด ซึ่งมี พัชฏะ นามปาน และ พัชราภา ไชยเชื้อ เป็น Presenter
ส่วน LIMO ในโฉมนี้ มีการผลิตรถรุ่น LIMO CNG ซึ่งเป็นรถลิโม่ ที่ติดระบบการใช้เชื้อเพลิงก๊าซธรรมชาติ มาตั้งแต่ในโรงงานโตโยต้า และ LIMO โฉมนี้ ได้เปิดขายให้กับประชาชนทั่วไปอยู่ช่วงหนึ่งด้วย ก่อนที่จะกลับไปขายทำแท็กซี่โดยเฉพาะเหมือนเดิม โดยโตโยต้าได้ทำรถรุ่น Advanced CNG มาขายให้ประชาชนทั่วไปแทน LIMO CNG
รุ่น TRD Sportivo ผลิตจำนวนจำกัดโดยผลิตออกมา 3 โฉม โดยโฉมแรกนั้นมีทั้งเครื่องยนต์ 1.6 และ 1.8 ลิตร และโฉมที่ 2 และ 3 ได้ผลิตจากรุ่น 1.8E เครื่องยนต์ใหม่รุ่น 2ZR-FBE ที่รองรับการใช้เชื้อเพลิง E85 และมีรุ่นพิเศษอีกคือรุ่น 50 ปี ที่ตกแต่งภายในสีดำจากรุ่น 1.8E อีกด้วย นอกจากนี้ ในช่วงปลายปี 2555 ทางโตโยต้าได้ตัดระบบเกียร์อัตโนมัติและระะบบกุญแจรีโมทออกจากรุ่น 1.6 J
รุ่นที่ 11 (พ.ศ. 2557-2562; E170/E180)
โคโรลล่าโฉมนี้ ได้ทำการเปิดตัวในรอบสื่อมวลชนในวันที่ 14 มกราคม พ.ศ. 2557 โดยมีสโลแกนใหม่ "So Excited" โดยทางด้านโตโยต้าได้ทำการปรับปรุงโฉมให้ดูทันสมัยและหรูหรายิ่งขึ้น ในวงการรถมือสอง โฉมนี้มีชื่อเรียกหลายชื่อ เช่น โฉมหน้าแมว โฉมหน้ากบ โฉมหน้าฉลาม โฉมหน้าแหลม เป็นต้น โตโยต้า โคโรลล่า โฉมนี้มีเฉดสีใหม่ให้เลือกทั้งหมด 6 สีได้แก่
- ธรรมดา 6 สปีด - ชุดไฟหน้าฮาโลเจน - เครื่องเสียง AM/FM/CD/MP3/WMA 4 ลำโพง
- อัตโนมัติ Super CVT-i 7 สปีด แบบ Gate-type พร้อม Sequential - ชุดไฟหน้าฮาโลเจน - เครื่องเสียง AM/FM/CD/MP3/WMA 4 ลำโพง - แผงบังแดดพร้อมกระจก และฝาปิด - ระบบจ่ายเชื้อเพลิงก๊าซธรรมชาติ CNG แบบหัวฉีด - ถังก๊าซธรรมชาติ CNG ขนาด 75 ลิตร
- อัตโนมัติ Super CVT-i 7 สปีด แบบ Gate-type พร้อม Sequential - ชุดไฟหน้าฮาโลเจน - เครื่องเสียง AM/FM/CD/MP3/WMA 6 ลำโพง - แผงบังแดดพร้อมกระจก ฝาปิดและไฟส่องสว่าง
- อัตโนมัติ Super CVT-i 7 สปีด แบบ Gate-type พร้อม Sequential - ชุดไฟหน้าฮาโลเจน - เครื่องเสียง AM/FM/CD/MP3/WMA 4 ลำโพง - แผงบังแดดพร้อมกระจก และฝาปิด
- อัตโนมัติ Super CVT-i 7 สปีด แบบ Gate-type พร้อม Sequential - ชุดไฟหน้า LED Projector พร้อมแถบ Gun Metallic - โคมไฟใช้งานกลางวัน - กระจังหน้าโครเมียมพร้อมแถบ Gun Metallic - สเกิร์ตหน้า/ข้าง/หลัง และสปอยเลอร์หลัง -ท่อไอเสียแบบสปอร์ต - เบาะนั่งด้านหน้าแบบสปอร์ต - เครื่องเสียง AM/FM/CD/MP3/WMA 6 ลำโพง - ระบบควบคุมการเปลี่ยนเกียร์ที่พวงมาลัย - ระบบเซ็นทรัลล็อก - ไฟเบรกดวงที่สาม LED ที่สปอยเลอร์หลัง
- อัตโนมัติ Super CVT-i 7 สปีด แบบ Gate-type พร้อม Sequential - ชุดไฟหน้าแบบฮาโลเจน - เบาะนั่งด้านคนขับปรับไฟฟ้า 8 ทิศทาง พร้อมฟังก์ชันปรับเบาะดันหลังไฟฟ้า - เครื่องเสียง AM/FM/CD/MP3/WMA 6 ลำโพง - ระบบควบคุมความเร็วอัตโนมัติ - มาตรวัดเรืองแสงแบบ Optitron - กระจกมองหลังแบบปรับลดแสงสะท้อนแบบอัตโนมัติ พร้อมแสดงภาพจากกล้องมองหลัง - กล้องมองหลัง - ม่านบังแดดหลัง - ระบบเปิดประตูอัจฉริยะ - ระบบสตาร์ทอัจฉริยะ - กระจกบังลมหน้าอัดซ้อนนิรภัยพร้อม Top Shade - ไฟตัดหมอกหน้า
- อัตโนมัติ Super CVT-i 7 สปีด แบบ Gate-type พร้อม Sequential - ชุดไฟหน้า LED Projector - โคมไฟใช้งานกลางวัน - ระบบควบคุมการเปิด-ปิดไฟหน้าอัตโนมัติ - เบาะนั่งด้านคนขับปรับไฟฟ้า 8 ทิศทาง พร้อมฟังก์ชันปรับเบาะดันหลังไฟฟ้า - เครื่องเสียง DVD/CD/MP3/WMA จอสัมผัส 6.1 นิ้ว 6 ลำโพง รองรับบริการ Smart G-BOOK - ระบบนำทางในรถยนต์ - ระบบควบคุมการเปลี่ยนเกียร์ที่พวงมาลัย - ระบบควบคุมความเร็วอัตโนมัติ - ระบบเชื่อมต่อโทรศัพท์แบบไร้สาย - กระจกมองหลังแบบปรับลดแสงสะท้อนแบบอัตโนมัติ - กล้องมองหลัง - ม่านบังแดดหลัง - ระบบเปิดประตูอัจฉริยะ - ระบบสตาร์ทอัจฉริยะ - ระบบควบคุมการทรงตัว VSC + TRC - กระจกบังลมหน้าอัดซ้อนนิรภัยพร้อม Top Shade - ไฟตัดหมอกหน้า
ในปีพ.ศ 2559 ได้มีการปรับปรุงออฟชั่นและระบบความปลอดให้กับโคโรลล่าทุกรุ่น โดยมีการใส่อุปกรณ์มาตรฐานไว้ดังนี้ - ยกเลิกรุ่น 1.6 CNG สำหรับเกียร์ MT - เพิ่มระบบควบคุมการทรงตัว VSC และป้องกันล้อหมุนฟรี TRC ในทุกรุ่น - เครื่องยนต์ 1.6 รองรับการใช้น้ำมัน E85
รุ่นปรับโฉม
ในปี พ.ศ. 2559 ได้มีการปรับปรุงรูปร่างภายนอกให้มีความทันสมัยยิ่งขึ้น โดยมีการเปลี่ยนการออกแบบกระจังหน้าและไฟหน้าแบบใหม่เป็นไฟหน้า Bi-Beam Projector และไฟส่องสว่างในเวลากลางวันแบบ LED อีกทั้งยังเพิ่มออฟชั่นและระบบความปลอดให้กับโคโรลล่ารุ่นปรับโฉมทุกรุ่นย่อย โดยมีการใส่อุปกรณ์มาตรฐานไว้ดังนี้
ทั้งนี้ Toyota Corolla Altis รุ่นปรับโฉมนั้นจะยกเลิกรุ่นย่อย 1.8 G และเพิ่มเติมรุ่นย่อย ESport Option โดยจะมีรุ่นย่อยให้เลือกทั้งหมดรวม 7 รุ่น ดังนี้
รุ่นที่ 12 (พ.ศ. 2561-ปัจจุบัน; E210)
โตโยต้า โคโรลล่า (E210) รุ่นที่สิบสอง สร้างจากพื้นฐาน Toyota New Global Architecture (TNGA) มีรูปแบบตัวถังทั้งหมด 3 ตัวถังดังนี้
แฮทช์แบ็ก
โตโยต้า โคโรลล่า รุ่นที่สิบสองในรูปแบบแฮทช์แบ็ก ได้เผยโฉมตัวรถคันก่อนเริ่มผลิตจริงที่งานแสดงรถยนต์เจนีวา เมื่อเดือนมีนาคม พ.ศ. 2561 ในชื่อว่า ออริส ต่อมารุ่นโคโรลล่า แฮทช์แบ็ก รุ่นผลิตจริงสำหรับตลาดอเมริกาเหนือ ได้เผยโฉมที่งานแสดงรถยนต์นานาชาตินิวยอร์ก ประจำปี ค.ศ. 2018 อย่างเป็นทางการในวันที่ 22 มีนาคม พ.ศ. 2561 โคโรลล่า แฮทช์แบ็ก เปิดตัวในประเทศญี่ปุ่นในวันที่ 27 มิถุนายน พ.ศ. 2561 ในชื่อว่า โคโรลล่า สปอร์ต โคโรลล่า แฮทช์แบ็ก เริ่มจำหน่ายในประเทศสหรัฐอเมริกากลางเดือนกรกฎาคม พ.ศ. 2561 และต่อมาได้เปิดตัวในออสเตรเลียในวันที่ 7 สิงหาคม พ.ศ. 2561 ในประเทศโซนยุโรปได้เริ่มผลิตโคโรลล่า แฮทช์แบ็กเมื่อวันที่ 14 มีนาคม พ.ศ. 2562 และจำหน่ายในสหราชอาณาจักรเมื่อเดือนกุมภาพันธ์ พ.ศ. 2562 และทยอยเปิดตัวในประเทศในยุโรปช่วงเดือนมีนาคม พ.ศ. 2562
ต่อมาในเดือนมีนาคม พ.ศ. 2565 โตโยต้า โคโรลล่า แฮทช์แบ็ก รุ่นสมรรถนะสูงได้เปิดตัวในชื่อว่า จีอาร์ โคโรลล่า โดยได้เพิ่มอุปกรณ์ภายนอกของรถคันนี้ อาทิ แก้มด้านข้าง รวมถึงสเกิร์ตใต้ขอบประตู จะถูกตีโป่งออกมาให้กว้างกว่าปกติ รับกับความกว้างช่วงล้อหน้าหลังที่เพิ่มขึ้น เสริมประสิทธิด้านอากาศพลศาสตร์ด้วยการออกแบบช่องระบายอากาศที่อยู่ถัดจากซุ้มล้อคู่หน้า ด้านระบบขับเคลื่อนได้ใช้เครื่องยนต์บล็อกเดียวกันกับ จีอาร์ ยาริส เป็นเครื่องยนต์รหัส G16E-GTS เบนซิน 3 สูบ DOHC 12 วาล์ว ขนาด 1.6 ลิตร กระบอกสูบ x ระยะช่วงชัก : 87.5 x 89.7 มิลลิเมตร อัตราส่วนกำลังอัด 10.5 : 1 ฉีดจ่ายน้ำมันแบบ D-4S Direct Injection พ่วงระบบอัดอากาศเทอร์โบชาร์จ แต่ได้ปรับพละกำลังให้สูงขึ้น เป็น 300 แรงม้า (PS) แรงบิดสูงสุดที่ 370 นิวตัน-เมตร จับคู่กับเกียร์ธรรมดา 6 จังหวะ iMT และระบบขับเคลื่อน 4 ล้อ GR-FOUR พร้อมระบบล็อกเฟืองท้ายแบบ Limited Slip Differential
ส่วนในประเทศไทย ได้เปิดตัว จีอาร์ โคโรลล่า ที่ประเทศไทย ในวันที่ 30 พฤศจิกายน 2565 เพื่อเฉลิมฉลองครบรอบ 60 ปีของโตโยต้าประเทศไทย โควต้าในไทย 9 คัน ซึ่งนำเข้าทั้งคันจากประเทศญี่ปุ่น
สเตชั่นแวกอน
ในทวีปยุโรป โตโยต้า โคโรลล่า ในตัวถังสเตชั่นแวกอนได้ถูกนำมาเปลี่ยนตราจำหน่ายโดยซูซูกิในชื่อว่า สเวซ
เก๋ง
รุ่นเก๋งของโตโยต้า โคโรลล่า ได้เผยโฉมเมื่อวันที่ 15 พฤศจิกายน พ.ศ. 2561 ที่เมืองคาร์เมล-บาย-เดอะ-ซี แคลิฟอร์เนีย, สหรัฐอเมริกา และประเทศจีน ที่งานแสดงรถยนต์นานาชาติกวางโจว โดยพร้อมกัน โดยแบ่งจำหน่ายเป็นสองรุ่น คือ เพรสทีช (Prestige) และรุ่น สปอร์ตตี้ (Sporty)     ในรุ่นเพรสทีช จะใช้กระจังหน้าที่แตกต่างจากรุ่นอื่น ซึ่งไปคล้ายกับกระจังหน้าของ คัมรี่ รหัส XV70 รุ่นนี้จำหน่ายในประเทศจีน (ในชื่อว่าโคโรลล่า) ยุโรป และประเทศอื่นๆ โดยประเทศไทยและไต้หวัน จะเรียนว่าโคโรลล่า อัลติส ซึ่งรุ่นนี้ได้เปิดตัวในประเทศไทย เมื่อวันที่ 3 กันยายน พ.ศ. 2562 ส่วนรุ่นสปอร์ตตี้ ได้ใช้กระจังหน้าเหมือนกับรุ่นแฮทช์แบ็ก และรุ่นสเตชั่นวากอน รุ่นนี้ได้จำหน่ายในประเทศจีน (ในชื่อว่าโตโยต้า เลวิน) สหรัฐอเมริกา ญี่ปุ่น และประเทศอื่น ๆ รุ่นนี้นับเป็นครั้งแรกที่ได้นำรุ่นไฮบริดมาทำตลาดในสหรัฐอเมริกาด้วย
สรุปยอดขาย
ตลอดเวลาตั้งแต่ พ.ศ. 2509 - พ.ศ. 2550 รถโคโรลล่าถูกขายไปมากกว่า 30 ล้านคัน เฉลี่ยแล้ว จะมีรถโคโรลล่า 1 คัน ถูกซื้อทุกๆ 40 วินาที นับเป็นรถที่ประสบความสำเร็จสูงมากของโตโยต้า
เจ้าจอมทับทิม ในรัชกาลที่ 4 (สุรคุปต์)
เจ้าจอมทับทิม ในรัชกาลที่ 4 เป็นธิดาคนหนึ่งของพระยาราชสุภาวดี (ปาน) ขุนนางชั้นผู้ใหญ่ที่สืบเชื้อสายมาแต่รามัญที่ตามเสด็จสมเด็จพระนเรศวรมหาราชเข้ามายังกรุงศรีอยุธยาเมื่อคราวประกาศอิสรภาพจากพม่า และมีบุตรหลานเข้ารับราชการสนองพระเดชพระคุณทั้งฝ่ายหน้าฝ่ายในมิได้ขาด ซึ่งพระยาราชสุภาวดีเองก็เข้ารับราชการเป็นมหาดเล็กมาตั้งแต่รัชสมัยพระบาทสมเด็จพระพุทธเลิศหล้านภาลัย ครั้นเมื่อถึงรัชสมัยพระบาทสมเด็จพระจอมเกล้าเจ้าอยู่หัว จึงได้ถวายธิดาเข้าราชการเป็นเจ้าจอม
หลังพระบาทสมเด็จพระจอมเกล้าเจ้าอยู่หัวสวรรคต เจ้าจอมทับทิมก็เข้ารับราชการเป็นเสมียนหลวงฝ่ายใน ในรัชสมัยของพระบาทสมเด็จพระจุลจอมเกล้าเจ้าอยู่หัว
กีฬาตะวันออกไกล 1921
กีฬาตะวันออกไกล ครั้งที่ 5 ระหว่างวันที่ 30 พฤษภาคม - 4 มิถุนายน ค.ศ. 1921 จัดขึ้นที่ เซี่ยงไฮ้, สาธารณรัฐจีน. นับเป็นตรั้งที่ 2 ที่สาธารณรัฐจีน (รัฐบาลเป่ยหยาง) เป็นเจ้าภาพจัดกีฬาตะวันออกไกล
กรีฑา
การแข่งขันกรีฑาในกีฬาตะวันออกไกล
กีฬายิมนาสติกในโอลิมปิกฤดูร้อน 2008 – รอบคัดเลือกยิมนาสติกสากลชาย
การแข่งขันกีฬายิมนาสติกสากลชายในโอลิมปิกฤดูร้อน 2008 รอบคัดเลือก เป็นการแข่งขันยิมนาสติกเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2008 ณ กรุงปักกิ่ง สาธารณรัฐประชาชนจีน โดยมีโค้วต้าทั้งหมด 8 ทีม, บุคคลรวมอุปกรณ์ 24 คน และอุปกรณ์ 6 ชนิด ชนิดละ 8 คน แต่ละประเทศสามารถส่งนักกีฬาเข้าแข่งขันได้สูงสุด 1 ทีม รายการ) การคัดเลือกสิ้นสุดเมื่อวันที่
ห้าเผ่าอารยะ
กลุ่มชนทั้งห้าเผ่านี้ถูกโยกย้ายจากที่ตั้งถิ่นฐานทางตะวันออกของแม่น้ำมิสซิสซิปปีระหว่างช่วงการอพยพเป็นเวลาหลายสิบปีที่ได้รับการอนุมัติตามรัฐบัญญัติว่าด้วยการโยกย้ายถิ่นฐานของชาวอเมริกันอินเดียนไปยังเขตสงวนอินเดียนที่ปัจจุบันคือทางตะวันออกของรัฐโอคลาโฮมา การโยกย้ายที่มีชื่อเสียงที่สุดคือการโยกย้ายบนเส้นทางธารน้ำตาของเชอโรคี (Cherokee removal) ในปี ค.ศ. 1838 เมื่อประธานาธิบดีมาร์ติน แวน บิวเรนบังคับใช้ข้อตกลงในสนธิสัญญานิวอีโคตาอันเป็นสนธิสัญญาที่สร้างความขัดแย้งอย่างรุนแรงกับชาติเชอโรคีในการแลกเปลี่ยนดินแดนของเชอโรคีกับดินแดนทางตะวันตก
กลุ่มชนทั้งห้าเผ่าแตกแยกกันเรื่องการเข้ากับฝ่ายใดในสงครามกลางเมืองอเมริกา ชิคาซอว์และชอคทอว์ส่วนใหญ่เข้าต่อสู้ร่วมกับฝ่ายสมาพันธรัฐอเมริกา (Confederate States of America) หรือฝ่ายใต้ เชอโรคี ขณะที่มัสคีกี (ครีค) และ เซมินโอเล โดยเฉพาะเชอโรคีแยกระหว่างฝ่ายสหภาพ (Union) หรือฝ่ายเหนือ เชอโรคีต่อสู้กันในหมู่ตนเองระหว่างผู้สนับสนุนของแต่ละฝ่าย
แม้ว่าการเป็นเจ้าของทาสในหมู่ชนอินเดียนจะมีเป็นจำนวนน้อย และแต่ละเผ่าก็จะมีทาสที่เป็นชนผิวดำ นอกจากนั้นก็มีชาวผิวดำอิสระที่อาศัยอยู่กับหรืออยู่ใกล้โดยเฉพาะในหมู่ชาวเซมินโอเล ชาวผิวดำเหล่านี้กลายมารู้จักกันว่าชาวอเมริกันอินเดียนผิวดำ (Black Indians in the United States) หลังจากสงครามกลางเมืองอเมริกาเสร็จสิ้นลงตามข้อตกลงที่ทำกับรัฐบาลสหรัฐทาสผิวดำก็ได้รับการปลดปล่อยโดยได้รับการรับรองว่าจะได้เป็นพลเมืองของกลุ่มชนอินเดียนที่ตนอาศัยอยู่ด้วย กลุ่มคนผิวดำที่ว่านี้มาเรียกกันว่าชนเผ่า “Freedmen” หรือ “ฟรีดแมน” เช่นชน “ฟรีดแมน” ที่เป็นเชอโรคีก็จะเรียกว่าเชอโรคีฟรีดแมน (Cherokee Freedmen) ปัญหาเรื่องการเป็นพลเมืองและการได้รับผลประโยชน์ในฐานะที่เป็นชาวอเมริกันอินเดียนก็ยังคงเป็นเรื่องที่ขัดแย้งกันอยู่แม้ในปลายคริสต์ศตวรรษที่ 20 และต้นคริสต์ศตวรรษที่ 21 ที่ทำให้สมาคมฟรีดแมนถึงกับต้องทำการฟ้องร้องชนเผ่าอเมริกันอินเดียนบางเผ่า
การใช้คำว่า “ผู้มีวัฒนธรรม” ในประวัติศาสตร์และสถานการณ์ที่ผ่านมาถือกันว่าเป็นคำที่ดูหมิ่นเหยียดหยาม และเป็นนัยยะว่าชนพื้นเมืองอเมริกันเป็น “ผู้ที่ขาดวัฒนธรรม” และกลุ่มชนทั้งห้ากลุ่มนี้มีวัฒนธรรมขึ้นมาได้ก็ด้วยการละทิ้งวัฒนธรรมของตนเอง และมารับวัฒนธรรมและการดำเนินชีวิตตามวิถีทางใหม่ของชาวยุโรปผิวขาวเท่านั้น
โรคเฮิร์ซปรุง
โรคเฮิร์ซปรุง (Hirschsprung's disease, Hirschsprung disease) หรือลำไส้ใหญ่โป่งพองแต่กำเนิด (congenital megacolon, congenital aganglionic megacolon) เป็นความผิดปกติแต่กำเนิดชนิดหนึ่งที่ทำให้ลำไส้บางส่วนไม่มีเซลล์ประสาท ทำให้ลำไส้ส่วนที่เป็นโรคบีบตัวตลอดเวลา เกิดเป็นภาวะลำไส้อุดตันขึ้น ผู้ป่วยมักมีอาการท้องผูก อาการอื่นที่พบได้ ได้แก่ อาเจียน ปวดท้อง ถ่ายเหลว การเจริญเติบโตบกพร่อง ส่วนใหญ่มักเริ่มแสดงอาการที่อายุไม่เกิน 2 เดือน ภาวะแทรกซ้อนที่พบได้ เช่น ลำไส้อักเสบ ลำไส้โป่งพอง ลำไส้อุดตัน และลำไส้ทะลุ เป็นต้น
โรคนี้อาจพบเป็นโรคเดี่ยว หรือพบร่วมกับความผิดปกติทางพันธุกรรมอื่นๆ เช่น กลุ่มอาการดาวน์ กลุ่มอาการวาร์เดนเบิร์ก เป็นต้น กรณีพบเป็นโรคเดี่ยวนั้นราวครึ่งหนึ่งจะเกิดจากการกลายพันธุ์ของยีนเดี่ยว และประมาณ 20% จะพบว่ามีความเชื่อมโยงกับการเกิดโรคในครอบครัว การกลายพันธุ์ต่างๆ เหล่านี้ บางชนิดถ่ายทอดแบบออโตโซมลักษณะเด่น นอกจากนี้แล้วยังมีผู้ป่วยจำนวนหนึ่งที่หาสาเหตุของโรคไม่พบ พ่อแม่ที่มีลูกคนหนึ่งเป็นโรคนี้แล้วจะมีโอกาส 4% ที่ลูกคนต่อไปจะเป็นโรคนี้ด้วย โรคนี้แบ่งออกเป็น 2 ชนิด คือแบบส่วนลำไส้สั้น กับแบบส่วนลำไส้ยาว แบ่งชนิดตามความยาวของลำไส้ที่เกิดโรค บางครั้งอาจพบว่าเป็นที่ลำไส้เล็กได้ด้วย แต่พบน้อยมาก การวินิจฉัยทำได้โดยดูจากอาการและอาการแสดง การยืนยันการวินิจฉัยทำได้โดยการตัดชิ้นเนื้อออกตรวจ
การรักษาทำได้โดยการผ่าตัดเอาส่วนของลำไส้ที่เป็นโรคออก ขั้นตอนการผ่าตัดจะมีการดึงเอาลำไส้ส่วนที่เป็นโรคผ่านออกทางทวารหนักแล้วตัดออก จึงนิยมเรียกว่าการผ่าตัดแบบ "pull through" (ดึงผ่าน) ผู้ป่วยบางรายอาจจำเป็นต้องรับการปลูกถ่ายลำไส้เพิ่มเติมด้วย โรคนี้พบได้ในทารกแรกเกิดประมาณ 1 ใน 5,000 คน โดยพบในทารกเพศชายบ่อยกว่าทารกเพศหญิง ภาวะนี้เคยถูกบรรยายไว้เป็นครั้งแรกเมื่อ ค.ศ. 1691 โดยนักกายวิภาคศาสตร์ชาวดัทช์ชื่อ Frederik Ruysch และได้ชื่อตามแพทย์ชาวเดนมาร์ก Harald Hirschsprung ซึ่งได้บรรยายภาวะนี้ไว้อีกครั้งเมื่อ ค.ศ. 1888
จังหวัดสมุทรปราการในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544
'''การเลือกตั้งสมาชิกสภาผู้แทนราษฎรจังหวัดสมุทรปราการ พ.ศ. 2544''' เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 กำหนดให้มีขึ้นในวันที่ 6 มกราคม พ.ศ. 2544 โดยแบ่งเขตการเลือกตั้งออกเป็น 6 เขตเลือกตั้ง จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2539 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
การเลือกตั้งครั้งนี้เป็นการเลือกตั้งสมาชิกสภาผู้แทนราษฎรเป็นการทั่วไปครั้งแรกภายใต้รัฐธรรมนูญแห่งราชอาณาจักรไทย พ.ศ. 2540 ที่มีการใช้การเลือกตั้งรูปใหม่ ทั้งการเปลี่ยนแปลงเขตเลือกตั้งจากเขตใหญ่เรียงหมายเลขเป็นเขตเดียวหมายเลขเดียว และเพิ่มเติมการเลือกตั้งสมาชิกสภาผู้แทนราษฎรแบบบัญชีรายชื่อเป็นครั้งแรก
ผลการเลือกตั้งแบบบัญชีรายชื่อ
ผลการเลือกตั้งสมาชิกสภาผู้แทนราษฎรแบบบัญชีรายชื่อ จังหวัดสมุทรปราการ
! colspan=2 | พรรค ! คะแนนเสียง ! ร้อยละ
เขต 1
เขตการเลือกตั้งที่ 1 ประกอบด้วยอำเภอเมืองสมุทรปราการ [เฉพาะตำบลท้ายบ้านใหม่ ตำบลปากน้ำ ตำบลบางด้วน และตำบลบางเมืองใหม่ (นอกเขตเทศบาลตำบลสำโรงเหนือ)]
แขม
กระจายพันธุ์อยู่ทั่วไปในภูมิภาคเอเชียใต้และเอเชียตะวันออกเฉียงใต้
จังหวัดสมุทรปราการในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544
เขต 2
เขตการเลือกตั้งที่ 2 ประกอบด้วยอำเภอเมืองสมุทรปราการ [เฉพาะตำบลบางเมืองใหม่ (ในเขตเทศบาลตำบลสำโรงเหนือ) ตำบลบางเมือง ตำบลเทพารักษ์ และตำบลสำโรงเหนือ]
แขม
ในประเทศไทยมีหลายสถานที่ที่ถูกตั้งชื่อตามชื่อของแขม เช่น เขตหนองแขม เป็นต้น
จังหวัดสมุทรปราการในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544
เขต 4
เขตการเลือกตั้งที่ 4 ประกอบด้วยอำเภอบางพลี อำเภอเมืองสมุทรปราการ (เฉพาะตำบลแพรกษาใหม่และตำบลแพรกษา) และกิ่งอำเภอบางเสาธง (เฉพาะตำบลศีรษะจรเข้น้อย)
เขต 5
เขตการเลือกตั้งที่ 5 ประกอบด้วยอำเภอบางบ่อ อำเภอเมืองสมุทรปราการ (เฉพาะตำบลบางปูและตำบลบางปูใหม่) และ กิ่งอำเภอบางเสาธง (ยกเว้นตำบลศีรษะจรเข้น้อย)
เขต 6
เขตการเลือกตั้งที่ 6 ประกอบด้วยอำเภอพระประแดง (ยกเว้นตำบลบางจากและตำบลบางครุ)
การเลือกตั้งใหม่
ในภายหลังประชุมคณะกรรมการการเลือกตั้ง (กกต.) มีมติให้ใบเหลืองแก่นางสาวเรวดี รัศมิทัต ว่าที่ ส.ส.เขต 6 จังหวัดสมุทรปราการ พรรคราษฎร และมติดังกล่าวมีผลให้ กกต. ต้องสั่งเลือกตั้งใหม่ในเขตเลือกตั้งที่ 6 จังหวัดสมุทรปราการ โดยกำหนดวันเลือกตั้งใหม่คือวันที่ 29 มกราคม 2544
ซึ่งในกรณีที่ถูกใบเหลืองและต้องเลือกตั้งใหม่ ผู้สมัครเดิมในเขตจากทุกพรรคจะเข้าสู่การเลือกตั้งใหม่อีกครั้ง
คำสั่งที่ 227
คำสั่งที่จัดตั้งขึ้นมานั้นโดยแต่ละแนวรบจะต้องสร้างกองพันทหารนักโทษเดนตายหนึ่งถึงสามกองพัน ซึ่งจะถูกส่งไปยังส่วนที่อันตรายมากที่สุดของแนวรบ ตั้งแต่ ค.ศ. 1942 ถึง ค.ศ. 1945 จำนวนบุคลากรในกองทัพแดงทั้งหมด 422,700 นาย ที่ถูกตัดสินให้ไปอยู่ในกองพันทหารนักโทษเดนตายอันเป็นผลมาจากศาลทหาร คำสั่งนี้ยังได้สั่งให้แต่ละกองทัพต้องสร้าง"กองทหารสกัดกั้น"(blocking detachments) ไว้ที่แนวหลังซึ่งจะทำการยิงใส่ "ผู้ที่มีความหวาดกลัวและขี้ขลาด" ในช่วงสามเดือนแรก กองทหารสกัดกั้นได้ทำการยิงใส่ทหารนักโทษเดนตายจำนวน 1,000 นาย และส่ง 24,000 นายมายังกองพันทหารนักโทษเดนตาย ในเดือนตุลาคม ค.ศ. 1942 ความคิดของกองทหารสกัดกั้นที่ประจำการได้ลดลงอย่างเงียบ ๆ
ด้วยจุดประสงค์เพื่อเสริมสร้างขวัญกำลังใจของกองทัพแดงอย่างหนักแน่นและมุ่งเน้นถึงความรักชาติ มันมีผลกระทบที่เป็นอันตรายและไม่ได้ถูกนำมาใช้อย่างต่อเนื่องโดยผู้บัญชาการที่มองเห็นว่า การโยกย้ายกองกำลังเพื่อสร้างกองทหารสกัดกั้นเป็นการสูญเสียกำลังคน วันที่ 29 ตุลาคม ค.ศ. 1944 กองทหารสกัดกั้นได้ถูกปลดโดยคำสั่งที่ 349 ของสตาลิน ที่กล่าวอ้างถึงสถานการณ์ที่เปลี่ยนแปลงไปในแนวรบ
ทับทิม ราชานุประพันธ์
เจ้าจอมทับทิม ในรัชกาลที่ 4 (สกุลเดิม เพ็ญกุล) เป็นธิดาคนหนึ่งของเจ้าพระยามหินทรศักดิ์ธำรง (เพ็ง เพ็ญกุล) กับท่านผู้หญิงหุ่น ซึ่งบิดาของเจ้าจอมเป็นข้าหลวงเดิม รับราชการสนองพระเดชพระคุณพระบาทสมเด็จพระจอมเกล้าเจ้าอยู่หัวมาตั้งแต่ยังผนวชจนเป็นที่โปรดปราน กล่าวกันว่าทรงเลี้ยงนายเพ็งดุจบุตรบุญธรรม เมื่อพระบาทสมเด็จพระจอมเกล้าเจ้าอยู่หัวทรงเถลิงถวัลยราชสมบัติเจ้าพระยามหินทรศักดิธำรง จึงได้ถวายธิดาที่เกิดแต่ท่านหุ่นให้รับราชการเป็นเจ้าจอม
หลังจากที่พระบาทสมเด็จพระจอมเกล้าเจ้าอยู่หัวเสด็จสวรรคต เจ้าจอมทับทิมจึงได้ออกจากพระบรมมหาราชวังมาพำนักกับบิดา ซึ่งภายหลังเจ้าจอมทับทิมได้ออกไปวิวาหมงคลกับพระยาราชานุประพันธ์ (สุดใจ บุนนาค)
เจ้าจอมทับทิมมีพี่น้องที่ได้รับราชการฝ่ายในคือเจ้าจอมมารดามรกฎ ในรัชกาลที่ 5
เจ้าชายยูจีน ดยุกแห่งนาร์ก
เจ้าชายยูจีน ดยุกแห่งนาร์เก (Prince Eugen, Duke of Närke)
พระประวัติ
เจ้าชายยูจีน เป็นพระราชโอรสพระองค์สุดท้องใน สมเด็จพระเจ้าออสการ์ที่ 2 แห่งสวีเดน กับ โซเฟียแห่งนัสเซา ประสูคฺ ณ พระราชวังดรอนิ่งโฮล์ม กรุงสต็อกโฮล์ม พระองค์ได้รับพระราชทานพระอิสริยยศจากพระราชบิดาเป็น เจ้าชายแห่งสวีเดนและนอร์เวย์ ดยุกแห่งนาร์เก พระองค์ทรงมีความสนพระทัยในงานศิลปะอย่างมากมาย
ความสนพระทัยเรื่องงานศิลปะ
ตลอดพระชนม์ชีพ เจ้าชายยูจีน ทรงมีความสนพระทัยในงานศิลปะเป็นอย่างมาก โดยเฉพาะภาพวาด อีกทั้งพระราชบิดายังส่งเสริมความชอบของพระองค์อีกด้วย ถึงแว่าจะทรงมีความทนพระทัยงานศิลปะมากเพียงใด พระองค์ยังเคยได้รับการเชิญเสด็จไปงานศิลปะหลายครั้ง แต่ทรงปฏิเสธเพราะความเป็นพระราชวงศ์ และมีพระกรณียากิจอื่นๆอีกให้ทรงปฏิบัติ พระองค์เป็นคนที่มีน้ำพระทัยกว้าง สนับสนุนผู้ที่ชื่นชอบศิลปะ โดยพระองค์ทรงเป็นจิตกรที่โดดเด่นที่สุดในปีค.ศ. 1887 ถึง ค.ศ. 1889 โดยประกอบไปด้วย ทะเลสาบเมอแลนด์ ชนบทกรุงสต็อกโฮล์ม
ปลายพระชนม์ชีพ
พระองค์ทรงซื้ออพาร์ตเม้นต์เล็ก ๆ ใน กรุงสต็อกโฮล์ม เป็นที่ประทับในบั้นปลายพระชนม์ชีพ หลังจากประทับได้ไม่นาน ก็สิ้นพระชนม์หลังจากครบวันคล้ายวันประตูปีที่ 82 ได้เพียง 16 วัน ต่อมาในปีค.ศ. 1947 อพาร์ตเม้นต์ที่ประทับของพระองค์ ถูกจัดเป็นงานนิทรรศการ และเป็นที่รู้จักของสาธารณะชนทั่วไปอย่างรวดเร็ว
แดริล ยันมาต
ยันมาตเริ่มต้นอาชีพกับอาโดเด็นฮาค ต่อมาก็ได้ไปเล่นให้กับเฮเรินเฟนและไฟเยอโนร์ดในเอเรอดีวีซี ก่อนที่จะเข้าร่วมนิวคาสเซิลยูไนเต็ดใน ค.ศ. 2014 ด้วยสัญญา 6 ปี
ยันมาตเล่นให้กับทีมชาติมาตั้งแต่ ค.ศ. 2012 โดยเขาเป็นส่วนหนึ่งของทีมชาติชุดที่จบอันดับที่สามในฟุตบอลโลก 2014
ทีมชาติ
ยันมาตลงเล่นให้กับทีมชาติเนเธอร์แลนด์ครั้งแรกเมื่อวันที่ 7 กันยายน ค.ศ. 2012 โดยลงเล่นเป็นตัวจริงครบ 90 นาทีในนัดที่เปิดบ้านเอาชนะตุรกี 2–0 ในรอบคัดเลือกของฟุตบอลโลก 2014 ต่อมาในวันที่ 31 พฤษภาคม ค.ศ. 2014 เขาได้รับเลือกจากลูวี ฟัน คาล ให้อยู่ในทีมชาติชุด 23 คนสุดท้ายในการแข่งขันฟุตบอลโลก 2014 รอบสุดท้ายที่ประเทศบราซิล เขาได้ลงเล่นครั้งแรกในรายการนี้เมื่อวันที่ 13 มิถุนายน โดยเขาทำหนึ่งแอสซิสต์ช่วยให้ทีมเอาชนะสเปน 5–1 ต่อมาในนัดชิงอันดับที่สามที่พบกับบราซิล ยันมาตลงมาเป็นตัวสำรองแทนเดลีย์ บลินด์ และทำแอสซิสต์ให้แก่จอร์จีนีโย ไวนัลดึม ช่วยให้ฮอลแลนด์เอาชนะไปได้ 3–0
เกียรติประวัติ
วอตฟอร์ด
เนเธอร์แลนด์
มารี หลุยส์ ดัชเชสแห่งปาร์มา
อาร์ชดัชเชสมารี ลุซิอาแห่งออสเตรีย (Erzherzogin Maria Lucia von Österreich, Archduchess Maria Lucia of Austria, Marie Louise d'Autriche, Maria Luisa d'Austria) (พระนามเต็ม: มาเรีย ลูโดวิก้า ลีโอโพลดีน่า ฟรานซิสก้า เธเรเซีย โยเซฟา ลูเซีย, (Maria Ludovika Leopoldina Francisca Theresia Josepha Lucia von Habsburg-Lorraine (Bonaparte)) ทรงเป็นอาร์ชดัชเชสแห่งออสเตรีย ก่อนที่จะทรงอภิเษกสมรสกับจักรพรรดินโปเลียนที่ 1 แห่งฝรั่งเศส เพื่อกระชับความสัมพันธ์ระหว่างประเทศของจักรวรรดิฝรั่งเศส และจักรวรรดิโรมันอันศักดิ์สิทธิ์ พระองค์เป็นพระมเหสีองค์ที่ 2 ของนโปเลียน จึงทรงได้รับการสถาปนาเป็นสมเด็จพระจักรพรรดินีแห่งฝรั่งเศส (impératrice Marie Louise des Français) และเมื่อปีพ.ศ. 2360 พระองค์ทรงเป็น ดัชเชสแห่งปาร์มา ปิอาเซนซ่า และกูแอสตาลล่า (Maria Luigia, Duchessa di Parma, Piacenza, e Guastalla) นอกจากนี้ พระองค์ยังเป็นพระราชปนัดดาในสมเด็จพระราชินีมารี อังตัวเนตแห่งฝรั่งเศสอีกด้วย
พระราชประวัติ
อาร์ชดัชเชสมาเรีย ลูเซียทรงประสูติเมื่อวันที่ 12 ธันวาคม พ.ศ. 2334 ณ กรุงเวียนนา ในจักรวรรดิโรมันอันศักดิ์สิทธิ์ เป็นพระราชธิดาองค์โตในจักรพรรดิฟรันซ์ที่ 2 แห่งโรมันอันศักดิ์สิทธิ์ (พระราชโอรสในสมเด็จพระจักรพรรดิลีโอโพลด์ที่ 2 แห่งโรมันอันศักดิ์สิทธิ์) และพระมเหสีองค์ที่ 2 ของพระองค์ มาเรีย เทเรซา แห่งเนเปิลส์และซิซิลี เมื่อทรงพระเยาว์ พระองค์ทรงได้รับการศึกษาด้านภาษาจากครูผู้สอนชาวเยอรมัน ตามพระบัญชาของพระราชชนกและพระราชชนนี ดังนั้น พระองค์จึงทรงสามารถตรัสและทรงอักษรเป็นภาษาอังกฤษ ภาษาฝรั่งเศส ภาษาอิตาลี ภาษาละติน และภาษาสเปน เป็นต้น
สมเด็จพระจักรพรรดินีแห่งฝรั่งเศส
เมื่อวันที่ 11 มีนาคม พ.ศ. 2353 อาร์ชดัชเชสมาเรีย ลูเซีย ซึ่งขณะนั้นมีพระชันษา 18 ชันษา ทรงเข้าพิธีอภิเษกสมรสกับจักรพรรดินโปเลียนที่ 1 แห่งฝรั่งเศส โดยพระองค์ทรงเป็นตัวแทนของการสร้างสัมพันธไมตรีระหว่างจักรวรรดิออสเตรีย และจักรวรรดิฝรั่งเศส พระราชพิธีอภิเษกสมรสถูกจัดขึ้น ณ มหาวิหารพระราชวังลูฟว์ กรุงปารีส โดยจักรพรรดินโปเลียนทรงให้เหตุผลในการอภิเษกสมรสกับอาร์ชดัชเชสแห่งราชวงศ์ฮาพส์บวร์ค ซึ่งเป็นราชวงศ์ที่เก่าแก่ที่สุดราชวงศ์หนึ่ง เพื่อในการเพิ่มศักยภาพและความยิ่งใหญ่ทัดเทียมราชวงศ์ต่าง ๆ ในยุโรป โดยก่อนหน้านี้ นโปเลียนเคยทรงทูลขออภิเษกสมรสกับแกรนด์ดัชเชสแอนนา พาฟลอฟนา ซึ่งเป็นพระขนิษฐาในจักรพรรดิอเล็กซานเดอร์ที่ 1 แห่งรัสเซีย โดยพระองค์ทรงปฏิเสธที่จะอภิเษกสมรสกับนโปเลียน
หลังจากทั้ง 2 พระองค์ทรงอภิเษกสมรสแล้ว อาร์ชดัชเชสมารี ลูเซีย ก็ทรงได้รับการสถาปนาเป็นสมเด็จพระจักรพรรดินีมารี หลุยส์แห่งฝรั่งเศส (The Empress Marie Louise of the French) และเมื่อวันที่ 20 มีนาคม พ.ศ. 2354 พระองค์ทรงให้ประสูติกาลพระราชโอรส 1 พระองค์ จักรพรรดินโปเลียนทรงพระราชทานพระนามพระราชโอรสองค์เดียวของพระองค์ว่า นโปเลียน ฟรองซัวส์ โจเซฟ ชาร์ลส์ โบนาปาร์ต
สมเด็จพระจักรพรรดินีมารี หลุยส์ทรงดำรงตำแหน่งเป็นผู้สำเร็จราชการแทนพระองค์ตั้งแต่เดือนเมษายน ถึง เดือนธันวาคม พ.ศ. 2355 ขณะที่พระราชสวามีของพระองค์ทรงนำกองทัพไปรบกับจักรวรรดิรัสเซีย และทรงดำรงตำแหน่งผู้สำเร็จราชการแทนพระองค์อีกครั้งเมื่อพระราชสวามีทรงนำกองทัพไปรบกับปรัสเซีย รวมทั้งกลุ่มในประเทศเยอรมัน เมื่อเดือนเมษายน พ.ศ. 2356 ถึง เดือนมกราคม พ.ศ. 2357 หลังจากสงครามเสร็จสิ้นแล้ว ผลปรากฏว่าฝรั่งเศสพ่ายแพ้สงครามทั้งหมด นโปเลียนจึงทรงสละราชสมบัติเมื่อวันที่6 เมษายน พ.ศ. 2357 และทรงอพยพไปที่เกาะเอลบา ประเทศอิตาลี ส่วนสมเด็จพระจักรพรรดินีมารี หลุยส์ก็เสด็จกลับประเทศออสเตรีย แล้วก็ไม่ทรงเห็นพระราชสวามีของพระองค์อีกเลย
ดัชเชสแห่งปาร์มา
หลังจากที่นโปเลียนสละราชสมบัติเมื่อเดือนเมษายน พ.ศ. 2357 แล้ว สมเด็จพระจักรพรรดินีมารี หลุยส์และพระราชโอรสองค์เดียวก็ทรงอพยพจากกรุงปารีสไปยังเมืองบลอยส์ จากนั้นก็อพยพต่อไปยังกรุงเวียนนา ในการประชุมสนธิสัญญาฟอนเท็นเนอโบลว์ เมื่อวันที่11 เมษายน พ.ศ. 2357 ได้ลงมติเป็นเอกฉันท์ว่า อนุญาตให้พระองค์ใช้พระราชอิสริยยศสมเด็จพระจักรพรรดินีได้ และยังให้พระองค์เป็นองค์พระประมุขแห่งแคว้นปาร์มา ปิอาเซนซ่า และกูแอสตาลล่า และให้พระราชโอรสของพระองค์เป็นองค์รัชทายาทอีกด้วย อย่างไรก็ตาม เมื่อปี พ.ศ. 2358 การประชุมใหญ่แห่งเวียนนา ได้นำพระราชอิสริยยศของดัชเชสแห่งปาร์มา มาเป็นหัวข้อในการประชุม ในการประชุมมีมติเป็นเอกฉันท์ว่า หลังจากที่พระองค์ทรงสิ้นพระชนม์แล้ว จะทำการคัดเลือกพระบรมวงศานุวงศ์ที่เหมาะสมแก่การสืบราชบัลลังก์ต่อ โดยเมื่อปีพ.ศ. 2360 มีการทำสนธิสัญญาว่า จะยกแคว้นทั้งหมดให้กับพระบรมวงศานุวงศ์แห่งราชวงศ์บูร์บง อย่างในปี พ.ศ. 2387 แคว้นกูแอสตาลล่าได้ถูกผนวกเข้ากับแคว้นโมเดน่า
อภิเษกสมรสครั้งใหม่
เมื่อปี พ.ศ. 2364 ซึ่งหลังจากที่นโปเลียนสิ้นพระชนม์ 4 เดือน สมเด็จพระจักรพรรดินีมารี หลุยส์ก็ทรงอภิเษกสมรสอีกครั้งกับ เคานต์อดัม อัลเบิร์ตแห่งไนปเปร์ก โดยทั้ง 2 มีพระโอรส 1 พระองค์ และพระธิดา 2 พระองค์ ซึ่งพระโอรสและพระธิดา 2 พระองค์แรกได้ประสูติก่อนที่ทั้ง 2 พระองค์จะทรงอภิเษกสมรสกัน
สิ้นพระชนม์
สมเด็จพระจักรพรรดินีมารี หลุยส์ทรงสิ้นพระชนม์เมื่อวันที่ 17 ธันวาคม พ.ศ. 2390 ณ แคว้นปาร์มา สิริพระชนมพรรษาได้ 56 พรรษา พระศพของพระองค์ถูกย้ายจากปาร์มามายังเวียนนา เพื่อทำการฝังพระศพไว้ที่วิหารฮาพส์บวร์ค ซึ่งเป็นที่ฝังพระศพพระบรมวงศานุวงศ์ออสเตรียมาช้านาน
กีฬาตะวันออกไกล 1927
กีฬาตะวันออกไกล ครั้งที่ 5 ระหว่างเดือน สิงหาคม ค.ศ. 1927 จัดขึ้นที่ เซี่ยงไฮ้, สาธารณรัฐจีน. นับเป็นตรั้งที่ 3 ที่สาธารณรัฐจีน (รัฐบาลเป่ยหยาง) เป็นเจ้าภาพจัดกีฬาตะวันออกไกล
กรีฑา
การแข่งขันกรีฑาในกีฬาตะวันออกไกล
ว่ายน้ำ
ระยะสั้น 40 หลา, ระยะกลาง 220 หลา, ระยะไกล 440 หลา
วัดโมคลาน
วัดโมคลาน สถานที่ตั้ง ตั้งอยู่ ณ บ้านโมคลาน หมู่ที่ 12 ตำบลโมคลาน อำเภอท่าศาลา จังหวัดนครศรีธรรมราช
ประวัติ
“ตั้งดินตั้งฟ้า ตั้งหญ้าเข็ดมอญ
โมคลานตั้งก่อน เมืองคอนตั้งหลัง
ข้างหน้าพระยัง ข้างหลังพระภูมิ
บทกลอนนี้แสดงให้เห็นความเก่าแก่ของบ้านโมคลานซึ่งเป็นชุมชนโบราณ ที่มีอายุประมาณ 4,000 - 5,000 ปีมาแล้ว ได้มีการศึกษาสำรวจชุมชนโมคลานตั้งแต่ พ.ศ. 2500 พบหลักฐานทางโบราณคดีที่เกี่ยวเนื่องกับอิทธิพลของศาสนาพราหมณ์ลัทธิไศวนิกาย
ใน พ.ศ. 2511 ศาสตราจารย์ลูฟส์ (H.H.E.Loofs) แห่งโครงการสำรวจทางโบราณคดีไทย-อังกฤษ ได้เข้าสำรวจและมีความเห็นว่า เนินโบราณสถานของโมคลาน หรือแนวหินตั้งจัดอยู่ในวัฒนธรรมหินใหญ่ และห่างจากเนินโบราณสถานโมคลานไปทางทิศตะวันออกเฉียงเหนือประมาณ 1 กิโลเมตร ซึ่งแต่เดิมเป็นพรุลึกมากเรียกว่า "ทุ่งน้ำเค็ม" ปัจจุบันตื้นเขิน ชาวบ้านได้ขุดพบเงินเหรียญแบบฟูนัน จึงสันนิษฐานว่า บ้านโมคลานอาจเป็นชุมชนเมืองท่าที่สำคัญแห่งหนึ่งมาตั้งแต่สมัยโบราณ มีการติดต่อกับชุมชนภายนอก
จากหลักฐานที่พบทั้งเทวสถาน โบราณวัตถุในศาสนาพราหมณ์ สระน้ำโบราณ แสดงให้เห็นถึงความรุ่งเรืองของศาสนาพราหมณ์ลัทธิไศวนิกายในบ้านโมคลาน แต่ต่อมาอิทธิพลของพุทธศาสนาได้เข้ามาแพร่หลายในบ้านโมคลานเพราะพบหลักฐานโบราณวัตถุสถานทางศาสนาพุทธอยู่มากเช่นเดียวกัน แต่โบราณสถานทางศาสนาของบ้านโมคลานคงจะถูกทอดทิ้งไปเป็นเวลานาน อาจจะก่อนหรือพร้อมกับการอพยพเข้ามาตั้งถิ่นฐานของชาวไทยมุสลิม จากรัฐไทรบุรี กลันตัน และตรังกานู ตั้งแต่ พ.ศ. 2480 เป็นต้นมา ปัจจุบันประชากรส่วนใหญ่ของบ้านโมคลาน จึงเป็นไทยมุสลิม ร้อยละ 70 อีกร้อยละ 30 เป็นชาวไทยพุทธ
ความเป็นมาของวัดโมคลาน
ประมาณ พ.ศ. 1111 - 1116 คือสมัยทวารวดี ปรากฏว่าวัดนี้มีพระสงฆ์ฝ่ายมหายานปกครองอยู่ คือ รับช่วงจากลัทธิพราหมณ์ หลักฐานที่ยืนยันได้คือ
1. มีอุทกโธรณี
2. มีเสาหินปักเรียงรายเป็นเขตพุทธาวาสแบบลัทธิมหายาน
หลังจากนั้นราว พ.ศ. 1800 - 1900 สมัยสุโขทัย วัดพระโมคลาน จึงร้างเพราะไม่มีพระสงฆ์จำพรรษาอยู่ เนื่องจากท้องที่เป็นที่ทุรกันดาร จนกระทั่งสมัยกรุงศรีอยุธยา มีเจ้ากรมข้างซ้ายของเมืองนครไปครอบครองเป็นที่รักษาข้าง เรียกว่า “ข้างซ้าย” ตลอดมา จนเมืองนครเลิกตำแน่งข้างซ้าย ข้างขวา ข้างกลาง จึงมีพระสงฆ์เข้ามาตั้งสำนักสงฆ์ ตลอดสมัยกรุงศรีอยุธยาตอนปลาย จนถึงสมัยรัชกาลที่ 1 - รัชกาลที่ 2 แห่งกรุงรัตนโกสินทร์ ตอนนั้นบ้านเมืองเข้าสู่กลียุค มีภัยต่าง ๆ เข้ารบกวน
ต่อมาจนถึงรัชกาลที่ 3 แห่งกรุงรัตนโกสินทร์ มีพระภิกษุสงฆ์องค์หนึ่ง มีนามว่า “ท่านครูป่าน” ซึ่งเป็นผู้ริเริ่มบูรณะพระบรมธาตุ จึงไปนิมนต์พระพุทธรูปศักดิ์สิทธิ์ของวัดโมคลานมาไว้ ณ. วัดพระมหาธาตุ มีนามว่า “พระพวย” ปัจจุบันนี้ พระพวย ประดิษฐานอยู่ที่วิหารโพธิ์ลังกา ด้านหน้าวิหารเขียน และนอกจากนี้ยังมีพระพุทธรูปสมัยทราวดี ซึ่งจัดว่าสมบูรณ์ที่สุดในภาคใต้ ที่นำมาจากวัดโมคลาน
ต่อมาสมัยรัชกาลที่ 6 - รัชกาลที่ 7 แห่งกรุงรัตนโกสินทร์ มีพระสงฆ์ไปจำพรรษา ณ วัดโมคลาน อยู่ได้เป็นเวลาไม่นานปรากฏว่าวัดได้ร้างไปอีก